El Ple aprova la moció contra la violència en l'esport base
28 de juny 2017

![Imagen 1](/media/rkudpjyu/11_img_3287_c.jpg)

El Ple de l'Ajuntament de Sagunt ha aprovat per unanimitat la moció presentada per Ciudadanos, la qual té com a objectius principals eradicar la violència i promoure valors com el respecte en l'esport base.  
  
La moció llegida per Raúl Castillo, té com a principals motius l'augment de la violència en l'esport aficionat i en l'esport base, ja que en la temporada 2015/2016 en l'àmbit estatal va haver-hi incidents en 1 de cada 57 partits de futbol no professional, front al ràtio d'1 de cada 70 partits en la temporada anterior. A més, l'esport posseeix determinades característiques que, ben enfocades, tenen un caràcter socialitzador.  
  
Per a eradicar este tipus d'incidents, la moció arreplega dos aspectes fonamentals.   
En primer lloc la promoció del respecte a través de les AMPAs, associacions i clubs esportius d'àmbit municipal impartint xarrades i atorgant informació a l'inici de la temporada. A més, l'Ajuntament oferirà activitats que promoguen este tipus de valors, dirigides a xiquets de fins a 16 anys.  
  
D'altra banda, la campanya dissenyada per a lluitar contra la violència en l'esport, també informarà i formarà tots els monitors i monitores, àrbitres i, en general a tot el personal relacionat amb les escoles esportives municipals, sobre com actuar i intervenir en situacions violentes, també sobre com fomentar el joc net entre els menors.  
  

La moció també incloïa el lliurament d'un premi que estimulara el joc net a “l'Afició més respectuosa amb els valors de l'esport” i al “Club més respectuós amb els valors de l'esport”, no obstant açò, a proposta de Compromís a través d'una esmena, este punt va ser eliminat de la moció.​

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-la-mocio-contra-la-violencia-en-l-esport-base/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-la-mocio-contra-la-violencia-en-l-esport-base/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-la-mocio-contra-la-violencia-en-l-esport-base/ "Linked In")
*   [](mailto:?body=https://aytosagunto.es/va/actualitat/el-ple-aprova-la-mocio-contra-la-violencia-en-l-esport-base/)